पाएं अपने शहर की ताज़ा ख़बरें और फ्री ई-पेपरडाउनलोड करें
राज्य के अस्पतालों में 1 हजार डॉक्टरों की बहाली के लिए हर जिले में पदों की संख्या व शेड्यूल जारी कर दिया गया है। राज्य स्वास्थ्य समिति की ओर से जारी पदों की संख्या के मुताबिक पीएमसीएच में 21, एनएमसीएच में 25 तथा बाकी सरकारी मेडिकल कॉलेज अस्पतालों में 15-15 डॉक्टर बहाल होंगे। यह बहाली एक साल के लिए होगी। बहाली के लिए किसी भी मान्यता प्राप्त विश्वविद्यालय से एमबीबीएस की डिग्री जरूरी है।
डॉक्टरों को 65 हजार रुपए प्रति माह वेतन दिए जाएंगे। उन्हें नियमित नियोजन प्रक्रिया में भाग लेने पर अंकों में छूट मिलेगी। मेधा सूची का निर्धारण एमबीबीएस में प्राप्त अंक के आधार पर होगा और विदेश से प्राप्त सभी डिग्री धारकों की एमबीबीएस प्राप्तांक की गणना 50 प्रतिशत पर की जाएगी। बशर्ते कि उनका निबंधन एमसीआई से हो। राज्य सरकार के नियमों के अनुसार आरक्षण और उम्र सीमा का पालन किया जाएगा। सामान्य उम्मीदवारों के लिए अधिकतम 37 साल उम्र सीमा होगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn